ብፁዕ አቡነ ጎርጎርዮስ የኢትዮጵያ ኦርቶዶክስ ተዋሕዶ ቤተ ክርስቲያን ታሪክ በተሰኘው መጽሐፋቸው ገፅ 3 ላይ እንዳሰፈሩት “የኢትዮጵያ ኦርቶዶክስ ተዋሕዶ ቤተ ክርስቲያን ለኢትዮጵያ ሕዝብ ያበረከተቻቸው ስጦታዎች ብዙ ናቸው፡፡ ከእነዚህም መካከል ሙሉ ትምህርት፣ ፍጹም ቋንቋ ከነፊደሎች፣ ሥነ ጽሁፍ ከነጠባዩ፣ ኪነ ጥበብ በየዓይነቱ፣ ሥነ ጥበብ በየመልኩ፣ ታሪካዊና ጥንታዊ ቅርስ፣ እምነት ከነፍልስፍናው፣ ነፃነት ከነክብሩ፣ አንድነት ከነጀግንነቱ፣ አገር ከነድንበሩ፣ ስም ከነትርጉሙ” ብለው ጽፈዋል፡፡ አሁንም ቢሆን ትውልዱ ለሃይማኖት ተቆርቋሪነትን ይዞ እንዲያድግ በማስተማርና በማበረታታት ቤተ ክርስቲያን የበኩሏን ድርሻ እየተወጣች ትገኛለች፡፡
